**Žiak plniaci povinnú školskú dochádzku v zahraničí   
(pokyny pre rodičov - postup, povinné doklady a iné náležitosti )**

Zákon 245/2008 Z. z. o výchove a vzdelávaní (školský zákon) a o zmene a doplnení niektorých zákonov

**1**. ***Žiadosť o povolenie osobitného spôsobu školskej dochádzky mimo územia SR podáva zákonný zástupca žiaka základnej škole podľa miesta trvalého bydliska.***

V žiadosti uvádza**: meno a priezvisko žiaka, bydlisko žiaka, rodné číslo žiaka, adresu bydliska v zahra-  
 ničí, názov a adresu školy, ktorú bude žiak v zahraničí navštevovať**, ak je vopred známa;   
 - ak nie je vopred známa škola, ktorú bude žiak v zahraničí navštevovať - do 30 dní oznámi riaditeľovi ZŠ   
 názov a adresu školy, ktorú žiak navštevuje, alebo potvrdí školu uvedenú v žiadosti.   
 V žiadosti požiada zákonný zástupca o vydanie učebníc a pracovných zošitov;

**2.** Na základe tejto žiadosti vydáva riaditeľ ZŠ ***Rozhodnutie o povolení plnenia školskej dochádzky mimo   
 územia SR.***

**3. Zákonný zástupca** zašle ZŠ v SR ***Potvrdenie o návšteve školy v zahraničí***.   
 **Toto potvrdenie obsahuje predmety, ktoré sa žiak na danej škole učí.**

**4. Zákonný zástupca *doručí do ZŠ v SR vysvedčenie za 1. a 2. polrok.* Toto vysvedčenie musí byť úradne   
 preložené do SJ.**

**5. KOMISIONÁLNE SKÚŠKY:**

*Zákon 245/2008 Z. z. o výchove a vzdelávaní (školský zákon) a o zmene a doplnení niektorých zákonov*

*Metodický pokyn 4. 22/2011 na hodnotenie žiakov ZŠ, Čl. 7 Komisionálna skúška*

a) Žiak, ktorý plní povinnú školskú dochádzku osobitným spôsobom v škole mimo územia SR, vykonáva   
 komisionálne skúšky v kmeňovej škole z predmetov, ktoré sa v tejto škole nevyučovali (spravidla SJL,   
 vlastiveda, GEO – učivo o Slovensku, DEJ – učivo venované národným dejinám a pod.) spravidla za   
 každý školský rok, najviac však za všetky ročníky po ukončení štvrtého ročníka základnej školy a devia-  
 teho ročníka základnej školy.

b) **Zákonný zástupca** dohodne termín komisionálnej skúšky **do 15. mája** príslušného školského roka a   
 do kmeňovej ZŠ doručí ***Žiadosť o komisionálne preskúšanie***, v ktorej uvedie navrhovaný termín   
 komisionálnej skúšky.

c)ZŠ vydá ***Rozhodnutie o vykonaní komisionálnej skúšky*** *pre každý predmet s termínmi konania komi-  
 sionálnej skúšky (po prerokovaní so zákonným zástupcom) a toto doručí zákonnému zástupcovi žiaka*

d) Riaditeľ ZŠ písomne vymenuje komisie pre jednotlivé predmety, z ktorých bude žiak preskúšaný.

e) Predsedovia jednotlivých komisií vyhotovia písomné Protokoly o komisionálnom preskúšaní.

f) Vydanie vysvedčenia.   
 V doložke sa uvádza: „**Žiak je na tomto vysvedčení hodnotený z predmetov, z ktorých nebol hodnotený  
 na vysvedčení vydanom v školskom roku... školou... za .... ročník.“** (Metodický pokyn č. 22/2011,  
 čl.4/15)

g) Výsledok komisionálnej skúšky sa zaznamená do triedneho výkazu alebo katalógového listu žiaka.   
 (Metodický pokyn č. 22/2011, čl.6/6)

**6.** Riaditeľ školy **zaradí** žiaka po ukončení osobitného spôsobu školskej dochádzky (po návrate zo   
 zahraničia) do príslušného ročníka podľa výsledkov komisionálnej skúšky a podľa výsledkov žiaka   
 dosiahnutých v predchádzajúcom vzdelávaní.